kardosdrur/scandi-wiki huggingface dataset:
Sødinge Friskole

Sødinge Friskole, der eksisterede 1857-2008, var en af de ældste danske friskoler. Den blev oprettet i 1857, og skolens første lærer var Christen Kold.

Historie 

Sødinge Friskole blev oprettet i 1857 af nogle sognebåndsløsere til den kendte grundtvigske præst Vilhelm Birkedal. Brødrene Lars Jørgen og Niels Peter Jeppesen, der var stærkt påvirket af Christen Kold, ønskede at oprette en friskole, da deres egne børn nåede den skolepligtige alder. De indrettede derfor deres barndomshjem, et høkerhus i Ympehaven, til skole og fik tilsagn fra Kold om, at han ville stå for undervisningen den første sommer. 16 børn deltog i undervisningen, da skolen startede. To år senere blev der også indrettet højskole i Sødinge.

I mange år var den kendte friskolemand Knud Rasmussen, der selv var født på et husmandssted i Sødinge, lærer på skolen. Den senere Venstreleder og konseilspræsident J.C. Christensen var lærer på friskolen som ung, da han skulle øve sig på lærergerningen.

Da mange friskoler måtte lukke i 1960'erne, klarede Sødinge skærene, blandt andet i kraft af skoleleder Karl Sandals og hans efterfølger Gustav Recks evner til at tage sig af elever med behov for særlig støtte.

For 15-20 år siden vakte friskolen stor opmærksomhed med minibyen Mølleby. Den pædagogiske idé med minibyen var, at børn ikke skal sidde på skolebænken og lære om livet udenfor, men ud og leve livet og dermed lære gennem leg og alvor. I de år var der 50-70 elever på skolen. Med Birthe Krabek som skoleleder fra 1996 skiftede skolen fokus til globalisering og it. I 2006 blev Christoph Schepers ansat som skoleder, men stoppede allerede igen i sommeren 2007.

Skolen måtte lukke i 2008 efter flere år med en meget anstrengt økonomi. På det tidspunkt havde skolen netop fejret sit 150-års jubilæum og var Danmarks tredjeældste friskole. En aflægger i Odense, Friskolen City Odense, der startede sit virke i 2005, eksisterer dog fortsat. I 2019 skiftede den navn og profil, og hedder nu Skibhus Friskole.

Friskolen i Sødinge havde 30-35 børn.

Bygningerne har siden 2009 huset opholdsstedet Asgaard-Sødinge.

Kilder 

Friskoler i Danmark
Etableret i 1857
Ophørt i 2008
Bygninger, konstruktioner og anlæg i Faaborg-Midtfyn Kommune
Mogens Daarbak

Mogens Daarbak A/S er en familiedrevet virksomhed, som blev grundlagt i Aalborg i 1968.

De leverer produkter og løsninger til danske kunder i erhvervslivet, industrien og den offentlige sektor, og de er i dag en af Danmarks største leverandører af kontorløsninger til virksomheder i hele landet.

Referencer

Eksterne henvisninger 
 
 

Grossistvirksomheder i Danmark
Etableret i 1968
Forældrekøb

Forældrekøb er, når du køber en ejerbolig for at leje den ud til dit barn.

Mange vælger forældrekøb, fordi det ofte bedre kan betale sig, end hvis barnet eksempelvis skal finde en lejebolig. Dette skyldes blandt andet den meget lave rente og de skattemæssige fordele, der knytter sig til et forældrekøb. Med forældrekøb skal man betale skat af indtægten. Med forældrekøb må man sætte prisen for udlejningen meget lavere end man må med markedslejen Forældrekøb er ofte også en fordel, mens barnet studerer, hvor forældrene kan sætte huslejen så lavt, som loven tillader det.

Når du som forælder foretager et forældrekøb, kan du på sigt vælge at sælge boligen til barnet på relativt fordelagtige vilkår.

Kilder og henvisninger

Bolig
Koncentrationslejre i Xinjiang

Xinjiang Koncentrationslejrene, officielt kaldt Træning- og Uddannelseslejre af Folkerepublikken Kina,    er interneringslejre, der er blevet drevet af regeringen for den autonome region Xinjiang til formålet om at indoktrinere uighurer siden 2017  som led i en "folkekrig mod terror" annonceret i 2014.   Lejrene blev oprettet under Generalsekretær Xi Jinpings administration  og ledet af partisekretær Chen Quanguo . Disse lejre drives efter sigende uden for retssystemet ; mange uigurer er angiveligt blevet interneret uden retssag, og der er ikke pålagt nogen anklager mod dem.    Lokale myndigheder holder efter sigende hundretusinder af uighurer i disse lejre såvel som medlemmer af andre etniske minoritetsgrupper med det erklærede formål at bekæmpe ekstremisme og terrorisme og fremme kinesisk kultur .

Kilder og henvisninger 

Uighurere
Xinjiang
Islamofobi
Interneringslejre
Caroline af Braunschweig-Wolfenbüttel

Caroline af Braunschweig-Wolfenbüttel (Caroline Amalie Elisabeth) (17. maj 1768 – 7. august 1821) var en tysk prinsesse af Braunschweig-Wolfenbüttel, der var dronning af Storbritannien og Irland fra 1820 til 1821 som ægtefælle til Kong Georg 4. af Storbritannien og Irland. Hun var datter af Hertug Karl Vilhelm Ferdinand af Braunschweig-Wolfenbüttel og Augusta af Storbritannien.

Huset Welf
Ikke-regerende dronninger af Storbritannien
Dronninger af Hannover
Kongelige fra Tyskland
Tyskere i 1700-tallet
Briter i 1700-tallet
Briter i 1800-tallet
Personer fra Braunschweig
Peger

Indenfor datalogien er en peger () et programmeringssprogsobjekt, der opbevarer en hukommelsesadresse. Dette kan være en anden værdi, der befinder sig i computerhukommelsen eller i nogle tilfælde en hukommelseskortlagt computerhardware. En peger henviser til en placering i hukommelsen, og det at opnå den værdi, der opbevares på den pågældende placering, kendes som at dereferere pegeren. Som en analogi kan et sidenummer i en bogs indholdsfortegnelse betragtes som en peger til den pågældende side; dereferering af en sådan peger ville gøres ved at flippe bogen til siden med det pågældende sidenummer og læse teksten på den side. En pegervariabels faktiske format og indhold afhænger af den underliggende computerarkitektur.

Henvisninger 

Programmeringssprog
Sneglehuset

Sneglehuset er et hus og museum, der ligger i Thyborøn. Huset er dekoreret med muslingeskaller og sneglehuse af den tidligere ejer Alfred Chr. Pedersen, der var fisker, fra 1949 og 25 år frem, deraf navnet..

Huset har en permanent udstilling af muslinger og sneglehuset, samt genstande, som lokale fiskere har fundet i deres fiskenet og flaskeskibe.

Referencer

Eksterne henvisninger 

 

Thyborøn
Museer etableret i 1949
Museer i Region Midtjylland
Retskrav

Et retskrav er et krav  eller eller rettighed   du har som  følge  af at det er fastsat i lovgivningen. Loven beskriver altså hvad du har ret til - og dermed gøre krav på. Som eksempel kan nævnes, at man har retskrav på en kandidatuddannelse efter sin bachelor, dog jf. visse kriterier. Det følger af adgangsbekendtgørelsen § 26.

Kilder og henvisninger

Jura
Retsvidenskab
Juridiske begreber
Vellerup Sommerby

Vellerup Sommerby er et sommerhusområde beliggende i Hornsherred i Skibby ved Isefjorden, i Frederikssund Kommune. Vellerup Sommerby er grundlagt i perioden 1965 til 1970. Byggemodningen blev udført omkring 1970, ledet af J. K. Dinesen A/S og udført af A/S H. Caspersen Entreprenører fra Veddelev i Roskilde.

Efter byggemodningen stiftedes foreningen Grundejerforeningen Vellerup Sommerby som ejer og driver Vellerup Sommerby vandværk.

Kilder og henvisninger 

Hornsherred
Lokaliteter i Frederikssund Kommune
Skibby
Sommerhusområder i Danmark
Skovsti

En skovsti er en sti i skoven, der snor sig gennem terrænet. Stien kan enten være menneskeskabt ved gentaget gang af samme rute, men den kan også være anlagt med henblik på at gangeren skal føres af en bestemt rute.

Skove
Juneteenth

Juneteenth (portmanteau for "June nineteenth" – den nittende juni – også kaldet Black Independence Day, Freedom Day, Jubilee Day og Liberation Day) er en føderal amerikansk fridag, der fejres den 19. juni. Dagen repræsenterer oprindeligt årsdagen for, at general Gordon Granger d. 19. juni 1865 i Galveston, Texas, proklamerede og oplæste præsidents Lincolns ordre om frigivelsen af slaver.

Texas var den første delstat til at anerkende dagen som fridag i 1980. Mange delstater efterfulgte senere Texas og gjorde ligeledes dagen til en fridag. Således havde 47 delstater samt Washington D.C. per juni 2020 anerkendt og gjort Juneteenth til en fridag – alle delstater med undtagelse af North Dakota, South Dakota og Hawaii. På føderalt niveau er der flere gange, startende i 1996, blevet forsøgt introduceret lovgivning i Kongressen, som har haft til formål at gøre Juneteenth til en national fridag på tværs af hele USA. Det lykkes i juni 2021 at vedtage en lov, der gjorde Juneteenth til en føderal fridag, da Repræsentanternes Hus med stemmerne 415-14 og Senatet enstemmigt (100-0) vedtog loven, som efterfølgende blev underskrevet af præsident Biden.

Baggrund 
Den 22. september 1862, under den amerikanske borgerkrig (1861 til 1865), annoncerede præsidenten Abraham Lincoln Emancipationserklæringen hvori alle slaver i de konfødererede stater, sydstaterne, som endnu ikke var havnet under den føderale regerings kontrol, blev erklæret frie fra og med den 1. januar 1863. I praksis skete frigørelsen af slaverne på forskellige tidspunkter i de forskellige sydlige delstater i USA. Således pågik frigørelsen af slaverne løbende og i takt med, at Unionens hær (Nordstaterne) tog kontrol over diverse områder i Sydstaterne. Slaverne i Sydstaterne var på forhånd typisk ikke bekendt med Emancipationserklæringen, og blev først bekendt med Lincolns ordre i takt med, at Nordstaterne havde taget kontrol over områderne og oplæst ordren for dem. Der udbrød derfor store fejringer af frigørelsen af slaver, ofte kaldet Jubilee (reference til den bibelske Jubilee, hvor slaver blev befriet), på flere forskellige tidspunkter – blandt andet den 22. september, 1. januar, 4. juli, 1. august, 6. april og 1. november. Som følge af at Texas var en af de mest fjerne sydstater, kom nyheden om frigørelsen af slaver hertil sent. Således blev Lincolns ordre først oplæst i byen Galveston, Texas, den 19. juni 1865 og det er derfra, mindedagen spredtes til øvrige dele af landet.

Den 19. juni 1865 markerer ikke den faktiske "afslutning af slaveriet" – heller ikke i Texas. Den endelige afskaffelse af slaveriet i hele USA skete gennem den trettende tilføjelse (engelsk: Thirteenth amendment) til USA's forfatning. Den trettende tilføjelse til forfatningen blev stemt igennem USA's kongres den 31. januar 1865 og ratificeredes af et tilstrækkeligt antal delstater den 6. december 1865. Der findes således andre konkurrerende dato hvad angår frigørelsen af slaver i USA.

Referencer

Eksterne links 

Slaveri
Amerikas Konfødererede Stater
Amerikanske borgerkrig
Mindedage
Anders Tegnell

Anders Tegnell (født 17. april 1956) er en svensk læge med speciale i infektionssygdomme, der siden 2014 har været statsepidemiolog for Folkhälsomyndigheten.

Håndtering af covid-19-pandemien 
Tegnell har stået for den svenske håndtering af covid-19-pandemien, i hvilken forbindelse han har stillet op til pressemøder og interviews. Ifølge Tegnell er der ikke beviser for, at en nedlukning af samfundet vil hjælpe i bekæmpelsen af covid-19. Han hævder også, at lukning af skoler vil øge smitten. I forbindelse med bekæmpelsen af COVID-19 har Tegnell sigtet mod at opnå flokimmunitet i Sverige, og samfundet har derfor ikke været lukket ned i samme grad som i andre lande. Denne taktik er blevet kritiseret af flere forskere. Lederen af Sverigesdemokraterne har opfordret Tegnell til at gå af.

Referencer 

Læger fra Sverige
Embedsmænd fra Sverige
Lys jordhumle

Lys Jordhumle (latin Bombus lucorum) er en almindeligt forekommende humlebi i Danmark. Træffes bl.a. i haver, på heder og i ferske enge.

Kilder og henvisninger 

 

Humlebier
Ebba Kruuse

Ebba Kruuse (27. januar 1898 – 1. marts 1947) var en dansk kunstmaler.

Hun var elev af Peter Hansen. I 1930'erne var hun i en længere periode bosat i Frankrig, hvor hun udstillede i bl.a. Salon des Tuileries og Salon des Artistes Français i Paris 1935-36. Derefter flyttede hun tilbage til Danmark, hvor hun bl.a. udstillede på Kunstnernes Efterårsudstilling 1942 og 1943.

Hendes produktion omfatter primært stillebener af grøntsager, frugter, blomster mv. samt portrætter og landskabsmalerier.

Referencer 

Malere fra Danmark
Anna Louise Kaas

Anna Louise Kaas (født 11. januar 1997) er en kvindelig dansk semi-professionel fodboldspiller, der spiller for FC Nordsjælland i den danske Gjensidige Kvindeliga.

Karriere 
Kaas begyndte i en alder af 6 år med spille fodbold, i sin lokale klub Lynge-Uggeløse IF, hvor hendes talent som målmand blev opdaget. I 2012 skiftede hun til Hillerød GI , hvor hun som kun 15 årig blev målmand for klubbens seniorhold i Kvindeserie Øst og 1. division. Dette førte til interesse fra topklubben Brøndby IF, hvor hun blev tilknyttet som reservemålmand for ligaholdet i sæsonen 2014/2015, som i den periode vandt "The Double" og nåede semifinalen i kvindernes Champions League.

Derefter skiftede hun til 1. divisionsklubben Østerbro IF og Frederiksberg Boldklub, hvorefter hun flyttede til Fortuna Hjørrings 2. hold. I løbet af sæsonen 2017/2018, var hun målmand i 23 kampe i 1. Division Vest. Samtidig var hun reservemålmand på klubbens ligahold i 17 kampe med spilletid i både ligaen og DBU Pokalen. I denne periode vandt holdet DM-Guld og blev nummer to i DBU Pokalen. Hun har også tidligere været futsal-målmand og var målmand for Fortuna Hjørrings futsal-hold som vandt DM i Futsal.

I 2018 returnerede hun til Farum og sluttede sig til det nye kvindeprojekt i Farum Boldklub/FC Nordsjælland, hvor hun var med til at sikre oprykning til både 1. Division og senere Kvindeligaen.

Derefter flyttede hun til 1. divisionsklubben B.93, men vendte allerede tilbage til FC Nordsjælland i foråret 2020, hvor hun var med til at sikre klubbens første bronzemedalje og vinde DBU Kvindepokalen.

Meritter

Tidslinje over hendes karriere 
Lynge - Uggeløse IF

2014: G19-Sølv Silver Championship Schwans USA Cup

Brøndby IF Kvinder

2014/2015: "The Double" Vinder 3F Ligaen og DBU Kvindepokalen

2014/2015: UEFA Women's Champions League semifinaleplads (nederlag til tyske 1. FFC Frankfurt)

Fortuna Hjørring

2017/2018: Vinder 3F Ligaen og nummer to i DBU Kvindepokalen

2018: Vinder DM i Futsal

2017: Vinder G19 Dana Cup

Farum Boldklub/FC Nordsjælland

2018: Vinder af 1. division

2019: Vinder kvalifikationsligaen og oprykning

B.93

2019: Vinder af 1. division

FC Nordsjælland

2020: Vinder bronze med FCN i klubbens første sæson i Gjensidige Kvindeligaen og Pokal-Guld.

Artikler 

https://fcn.dk/2018/07/sidste-skanse-hos-kvinderne-forstaerkes/ 

http://www.xn--hjrringavis-hgb.dk/2017/11/04/fortuna-hjoerring-maa-soendag-spille-mod-vejle-uden-jr/ ?

https://www.bold.dk/kvinde/nyheder/brian-s-skal-forberede-nye-unge-spillere/

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra FC Nordsjælland (kvinder)
Fodboldspillere fra B.93 Fodbold (kvinder)
Fodboldspillere fra Fortuna Hjørring
Fodboldspillere fra Brøndby IF (kvinder)
Skræpperyde

Skræpperyde, Skræppery (dansk) eller Schrepperie (tysk) er en bebyggelse beliggende nordvest for Kappel i det østlige Angel i Sydslesvig. Administrativt hører bebyggelsen delvis under Eskeris og delvis under Stoltebøl kommune i Slesvig-Flensborg kreds i den nordtyske delstat Slesvig-Holsten. Også i kirkelig henseende strækker sig stedet over både Eskeris og Tøstrup sogne. Sognene lå i Kappel Herred (Gottorp Amt, Sønderjylland), da området tilhørte Danmark.

Skræpperyde er første gang nævnt 1687. Stednavnets første led er plantenavnet skræppe. Efterleddet henføres enten til -ryde i betydning rydning eller til -eri, som ofte bruges i ord med nedsættende betydning. På angeldansk udtales navnet Skræppery. 1848 nævnes Skræpperyde som et til Brunsholm hørende kådnersted samt kro. 1871 kom stedet under Brunsholm og Gulde kommuner, senere under Eskeris og Stoltebøl. Et forhenværende savværk blev lukket i 1952. Skræpperyde er omgivet af Grisgaard og Ulvegrav (Ulegaff) i nord, Gulde i øst, Spanbro (Spannbrück) i sydøst og Kragelund og Arrild i syd. Sydvest er der et mindre skovområde.

Noter 

Byer i Angel
Marie-Antoinette Katoto

Marie-Antoinette Oda Katoto (født 1. november 1998) er en kvindelig fransk fodboldspiller, der spiller for for Paris Saint-Germain i Division 1 Féminine og Frankrigs kvindefodboldlandshold.

Hun begyndte at spille fodbold i for det lokale fodboldhold Colombes FFC i 2005. Hun sluttede sig til ungdomsafdelingen i Paris Saint-Germain Féminine i 2011. Hun fortsatte med at score 27 mål i 26 kampe for ungdomsholdene i Paris Saint-Germain og desuden Championnat de France National Féminine U/19 i 2016. Hun spillede hendes første kamp for Paris Saint-Germain Féminines førstehold d. 26. april 2015 mod tyske Wolfsburg. 

Hun fik landsholdsdebut d. 10. november 2018 mod  og var også i den franske landstræner Corinne Diacres bruttotrup ved VM i fodbold for kvinder 2019 i Frankrig.

Meritter

Klubhold 
Paris Saint-Germain
Coupe de France Féminine: 2017-18

Internationalt 
U/19-EM i fodbold for kvinder: 2016

Individuelt 
U/19-EM i fodbold for kvinder - Bedste spiller: 2016.
U/19-EM i fodbold for kvinder - Topscorer: 2016
U/19-EM i fodbold for kvinder - Turneringens hold: 2016
Trophées de la D1 Féminine - Årets Ungdomspiller: 2017–2018, 2018–2019
Trophées de la D1 Féminine - Årets Hold: 2017–2018, 2018–2019
Trophées UNFP du football - Årets Ungdomsspiller: 2017–2018, 2018–2019
Division 1 Féminine - Topscorer: 2018–19

Referencer

Eksterne henvisninger 
 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Paris Saint-Germain Féminines
Grace Geyoro

Onema Grace Geyoro (født 2. juli 1997) er en kvindelig fransk fodboldspiller, der spiller for for Paris Saint-Germain i Division 1 Féminine og Frankrigs kvindefodboldlandshold.

Hun blev født i Kolwezi i DR Congo og flyttede med sin familie fra Den Demokratiske Republik Congo til Frankrig, da hun var baby. I en alder af otte begyndte hun at lege med drengene fra SMOC St. Jean-de-Braye, der har base i Orléans.
I 2012, i en alder af 15 år gammel, sluttede Geyoro sig til ungdomsafdelingen i Paris Saint-Germain Féminine. Hun debuterede for klubbens førstehold i oktober 2014 i en 2–0 sejr over Issy FF. I marts 2017 underskrev hun en kontraktforlængelse indtil juni 2021, med klubben.

Hun fik landsholdsdebut d. 22. januar 2017 mod , hvor holdet vandt 2-0.

Landsholdstatistik

Landskampmål

Referencer

Eksterne henvisninger 
 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Paris Saint-Germain Féminines
Kadidiatou Diani

Kadidiatou Diani (født 1. april 1995) er en kvindelig fransk fodboldspiller, der spiller for for Paris Saint-Germain i Division 1 Féminine og Frankrigs kvindefodboldlandshold. Hun har oprindelig malisisk afstamning.

Hun fik landsholdsdebut Oktober 2014 og deltog også under Sommer-OL 2016 i Rio de Janeiro.

Meritter 

SheBelieves Cup: Vinder 2017

Landsholdstatistik

Landskampmål

Referencer

Eksterne henvisninger 
 

Kvindelige fodboldspillere fra Frankrig
Kvindelige fodboldlandsholdsspillere fra Frankrig
Fodboldspillere fra Paris Saint-Germain Féminines
Olivier Echouafni

Olivier Echouafni (født 13. september 1972) er en tidligere fransk fodboldspiller, der bl.a spillede midtbane for Ligue 1-klubben OGC Nice. Han er pt. cheftræner for den franske kvindetopklub Paris Saint-Germain Féminines, siden 2018.

Han har tidligere været cheftræner for Ligue 2-klubben FC Sochaux-Montbéliard en enkelt sæson, inden han blev ansat som landstræner for Frankrigs kvindefodboldlandshold, hvor han afløste Philippe Bergeroo. Den opgave havde han blot et år, men nåede at deltage ved EM i fodbold for kvinder 2017, hvor holdet nåede en kvartfinale.

Referencer

Eksterne henvisninger 

Fodboldspillere fra Frankrig
Fodboldtrænere fra Frankrig
Fodboldtrænere fra Paris Saint-Germain Féminines
Jill Ellis

Jillian Anne Ellis (født 6. september 1966) er en engelsk/amerikansk fodboldtræner. Hun var landstræner for USAs kvindefodboldlandshold i fem år, fra 2014 til 2019. Med holdet vandt hun to verdensmesterskaber i Canada i 2015 og i 2019 i Frankrig. Hun er pt. udviklingsdirektør for USA's fodboldforbund, med særligt fokus på ungdomslandsholdene.

Hun har også tidligere været cheftræner for diverse collegehold og har haft forskellige opgaver på fodboldlandsholdene. Hun blev dog officielt landstræner for USA i 2014, efter både at have været både assistenttræner og midlertidig træner i to omgange.

Ellis valgte i Oktober 2019 at stoppe, som landstræner, efter fem år.

Referencer

Eksterne henvisninger 
 
 

Fodboldtrænere fra England
Fodboldtrænere fra USA
Kvindelige fodboldtrænere
Sofie Tranholm Nielsen

Sofie Di Tranholm Nielsen (født 11. marts 2002) er en kvindelig dansk fodboldspiller, der spiller i forsvaret for Kolding IFs kvindehold i Gjensidige kvindeliga Hun har tidligere spillet på flere af Danmarks kvindefodboldlandshold.

Hun deltog desuden ved U/17-EM i fodbold for kvinder 2019 i Bulgarien, hvor holdet dog ikke nåede videre fra gruppespillet.

Referencer

Eksterne henvisninger 

Fodboldspillere fra FC Nordsjælland (kvinder)
Kvindelige fodboldspillere fra Danmark
Tøstrup (Angel)

Tøstrup (dansk) eller Töstrup (tysk) er en bebyggelse beliggende ved Rytterbjerget vest for købstaden Kappel i Angel i det østlige Sydslesvig. Administrativt hører stedet under Ørsbjerg kommune i Slesvig-Flensborg kreds i den nordtyske delstat Slesvig-Holsten. Tøstrup er sogneby i Tøstrup Sogn. Sognet lå dels i Kappel og dels i Slis Herred (Gottorp Amt, Slesvig), da området tilhørte Danmark.

Tøstrup er første gang nævnt 1231 (i Kong Valdemars Jordebog). Forleddet henføres til personnavnet Tyge eller Tøsti, en kortform for Torsten, afledt af gudsnavn Thor. Landsbyen Tøstrup var i kongelig eje, inden den kom i 1500-tallet under den syd for landsbyen beliggende Tøstrupgård. Landsbyen blev nedlagt på nær fire små gårde. Stedet beholdt dog sin status som sogneby. Under den dansk-svenske krig plyndrede i 1713 polske soldater kirken. I 1871 gav Tøstrup navnet til den nydannede kommune Tøstrup, som i 1876 blev omdøbt til Ørsbjerg Kommune. Kommunen rådede i 1871 over 410 ha og havde 219 indbyggere. Omgivende bebyggelser er Ørsbjerg, Sveltholm (Schweltholm), Skryn (Schrün), Tøstrupgaard (Toestorf), Snurom (Schnurrum) og Skæggerød (Scheggerott). Vest for landsbyen ligger Lyskkærsøen (Lyskkärsee).

Noter 

Byer i Angel
Brunsholm

Brunsholm er navnet på et gods og en bebyggelse i det østlige Angel i Sydslesvig. Administrativt hører Brunsholm under Eskeris Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet under Eskeris Sogn. Godset med den tilhørende bebyggelse hørte i den danske periode indtil 1864 under Kappel Herred, tidligere dog under Ny Herred (Flensborg Amt).

Brunsholm er første gang nævnt 1446. Stednavnet henføres til personnavnet Brun. Landsbyen er beliggende på en forhøjning, deraf navnet -holm.

Godset af samme navn som landsyben hørte imiddelalderen delvist under Slesvig Domkapitel. Godset havde senere ejendomme i Eskeris Sogn (Grønholt, Mosegaard, Fruegaard/Nygaard) og senere desuden i Sterup Sogn (Brunsbøl), Nørre Brarup Sogn (Rygge) og Tøstrup (Skræpperyde). Selvom Nygaard (Fruegaard) blev bortsolgt før 1770, stod den fortsat under Brunsholms jurisdiktion. Med under godset hørte også mejerigården Helendal. Godsets samlede areal var i 1816 på ca. 300 ha. I 1840 rådede godset over 376 underordnede, som boede i området omkring Brunsholm, Eskeris, Ulvegrav og Brarupskov (også Brarupholt, ty. Brarupholz). Som følge af patrimonialjurisdiktionens afskaffelse i 1853 kom Brunsholm som alle andre godser i Angels godsdistrikt under det nyoprettede Kappel Herred.

Noter 

De to adelige godsdistrikter i Angel
Herregårde i Slesvig-Holsten
Andreas 2. af Ungarn

Andreas 2., også kendt som Andreas af Jerusalem () (født omkr. 1177, død 21. september 1235) var konge af Ungarn og Kroatien fra 1205 til sin død i 1235 samt fyrste af Galicien fra 1188 til 1189/1190 og igen fra 1208/1209 til 1210.

Konger af Ungarn
Konger af Kroatien
Huset Árpád